钦定古今图书集成/明伦汇编/人事典/第059卷 > 《述志赋》萧后
## 钦定古今图书集成/明伦汇编/人事典/第059卷 > 《述志赋》萧后

“承积善之馀庆，备箕帚于皇庭。恐修名之不立，时负
累于先灵。迺夙夜而匪懈，实寅惧于元冥。虽自彊而
不息，亮愚懵之所滞，思尽节于天衢，才追心而弗逮。
宴庸薄之多幸，荷隆宠之嘉惠。赖天高而地厚，属王
道之昇平。均二仪之覆载，与日月而齐明。迺春生以
夏长，等品物而同荣。愿立志于恭俭，私自兢于戒盈。
孰有念于知足，苟无希于滥名，惟至德之弘深，情不
迩于声色”，感怀旧之馀恩，求故剑于宸极，叨不世之
殊眄，谬非才而奉职，何宠禄之逾分，抚胸襟兮未识，
虽沐浴于恩光，内惭惶而累息，顾微躬之寡昧，思令
淑之良难，实不遑于启处，将何情而自安，若临深而
履薄，心战栗其如寒。夫居高思危，持满防溢，知恣夸
之非道，乃摄生于冲谧。嗟宠辱之易惊，尚无为而抱
一。履谦光而守贞，且愿安乎容膝。珠帘玉箔之奇，金
屋瑶台之美，虽时俗之崇丽，盖吾人之所鄙。何𫄨绤
之不工，岂丝竹而喧耳。知道德之可尊，明善恶之由
己，屏嚣烦之俗虑，乃伏膺于经史。综箴诫以训心，观
《女图》而作规，遵古贤之令范，冀福禄之能绥。时修经
而三省，觉今是而昨非。嗤黄老之捐思，信为善之可
依。慕周姬之遗风，美虞妃之圣则。仰先哲之高才，贵
至人之休德。质菲薄而难纵，心恬愉而去惑。乃平生
之耿介，实礼义之所遵。虽生质之不敏，庶积行以成
仁。惧达人之盖寡，谓何求而自陈。诚素志之难写，同